Atle Lien Jenssen

Atle Lien Jenssen (født 5. juli 1956, død 26. juli 2011) var en norsk folkemusiker. Han vokste opp i Oslo og er utdannet sykepleier, men kom inn i folkemusikkmiljøet via folkrock og visebølgen på 1970-tallet. Han var med i Østerdalsringen spelemannslag og fikk på denne måten et østerdalsbasert repertoar. Jenssen spilte først og fremst fele, men trakterte også gitar, mandolin, bukkehorn med tunge, fløyter, durspill, med mer. Han har gjort et omfattende innsamlingsarbeid av tradisjonsmusikk på Hedmarken, i kommunene Hamar, Løten, Stange og Ringsaker, sammen med toraderspilleren Arne Møller fra Hamar.
Atle Lien Jenssen har også drevet med innsamling av tradisjonsmusikk i Østerdalen, Finnskogen, Värmland, og Akershus, både  alene og i samarbeid med andre. All innsamling og dokumentasjon er gjort i samarbeid med Norsk Folkemusikksamling ved Universitetet i Oslo eller Norsk senter for folkemusikk og folkedans ved NTNU. Gjennom disse innsamlingsprosjektene har han fått anledning til å møte mange av de eldre utøverne fra disse områdene og lært musikk av dem. På denne måten har Jenssen tilegnet seg et unikt repertoar fra en del av landet som ikke har hatt de mest kjente folkemusikktradisjonene.


== Utøvende virksomhet ==
Jenssen var frilans folkemusiker på deltid med base i Hamar fra 1989, og deltok på flere plateinnspillinger samt i radio og TV-program.

Rikskonsertturneer
Halteguten, med Sinikka Langeland og Halvor Håkanes.
Dystre slåtter og djevelsk spill, med Bjørn Sverre Kristensen.
Den store kråka med Margrete Nordmoen, Hege Nylund og Ann-Elin LiumTeatermusikk
Brakar og Joanna av Geirr Lystrup. Hedmark Teater, 1995
Ei pølse i julestria av Geirr Lystrup. Hedmark Teater, 1998
Spillet om innvandrerne av Merete Wiger. Fri oppsetning, 1999 og 2001
Snus og elvesus, regi v/Harald Hoaas. Hedmark Teater, To turneer i 2000
God Lautin, forestilling av Tor Karseth, 2000.
Presten og klokkern og skola på Lund, forestilling av Tor Karseth. 2002.
Stemmer fra Blaarud, forestilling av Tor Karseth 2003, 2004 og 2005.
Robin Hood, Hamar amatørteater, ungdomsgruppa. Regi: John Nyutstumo. 2006.Solistoppdrag
Sten i glass, framført under åpningsseremonien i Vernebygget over Domkirkeruinene, Hamar, 1998. Av Bjørn Sverre Kristensen.
Åpningen av internasjonalt symposium for teknologi og kommunikasjon, Oslo 1998.
Lat dit Lius for Folket smukt saa brende, kantate til Vallset kirkes 150-årsjubileum 2000. Av Bjørn Andor Drage.Annet
Jenssen har deltatt på festivaler i Finland, Litauen, Latvia, England, Sverige og Namibia. Han ble ansatt som fylkesmusiker i Hedmark siden sept. 2003 i 50% stilling, og i hel stilling fra 2008. I denne egenskap gjorde han flere prosjekter og oppdrag, som omfatter bl.a. flerkulturelt musikkverksted på Glomdalsmuseet, turneer med institusjonskonserter i Hedmark, og skolekonsertprosjekter. Etter´n Guttorm er et viseprosjekt med viser etter folkesangeren Guttorm Flisen.


== Undervisning ==
En rekke kurs i felespill med vekt på tradisjoner fra Hedmark
Kurs i tilvirking og spel på bukkehorn med einertunge
Gjestelærer på folkemusikkstudiet ved Høgskolen i Telemark, institutt for folkekultur, Rauland, siden 1990. 
Gjestelærer på Ole Bull Akademiet. 
Kurs og undervisning på kommunal musikkskoler, videregående skoler og høyskoler


== Priser, etc. ==
Hedemarkslagets Kulturpris, 1997.
Æresmedlem i Hedmark Folkemusikklag, 1997.
Halteguttenprisen 2010.
Egil Storbekkens musikkpris 2010.


== Utgivelser ==
Bøker
Spellmannstradisjoner fra Hedmarken.  Bok. Beskriver musikktradisjoner i bygdene rundt Hamar, i form av en rapport etter et intensivt innsamlingsarbeide. i samarbeid med Arne Møller. 1980. 62 s.
Min elskede pike og venn... Viser etter Guttorm Flisen fra Elverum, en av de mest betydelige kilder til vokaltradisjon i Hedmark i senere tid. Aschehoug 1987.50 viser/146 sider.
Gamle notebøker og opptegnelser fra Hedmarken. 224 sider. Lokalhistorisk forlag 1992.
Bukkehorntradisjon på Hedmarken. Bok(heftet).  Rådet for folkemusikk og folkedans, RFF-senteret 1994.
Solørmusikken, O. M. Sandviks opptegnelser fra Solør, Odalen og Finnskogen. Bok. 308 sider. Noter på over 300 melodier.  Solørforlaget 1996.
På Budor vi danse skar. Spellemenn og tradisjonsmusikk fra Hedmarken. Bok om instrumental tradisjonsmusikk og spellemenn fra Hedmarken fra ca 1700 til 1980. 478 sider. Noter på ca 350 melodier. Oplandske bokforlag 2007. Med nyutgivelse av Hemgjort på CD.
Tungehornet i Norge. Masteroppgave på Høgskolen i Telemark, Institutt for folkekultur. 2010.Plater
Egne utgivelser/prosjekter:
Drengestumusikken: "Karva blanding" LP/MC HEILO HK7045. 1986 Med Atle Lien Jenssen, Arne Møller, Olav Sæta, Andrè Thomas Eid og Hanne Snartum.
Om berg og daler dom kunne tala. HEILO HK 7063. 1990. Med Atle Lien Jenssen på fele og Monica Olsson, sang. Gjestemusikere: Olav Sæta og Stig Hedlund. Inneholder også opptak med eldre utøvere fra Finnskogen.
Hurvomhei.  Utgitt på egen label, HURVOMHEI, CD 1-01. 2001.
Huskum Buskum. Tradisjonsmusikk fra Hedmark. Soloplate med spill på fele, fløyter, bukkehorn, neverklarinett, enrader, gitar og mandolin. Egen label. HB records 2008.
Å hør du venn. Etter´n Guttorm. CD Ta:lik 2010. Med Atle Lien Jenssen, Annar By, Margrete Nordmoen, Hege Nylund og Harald Juliussen.
Tradisjonsutgivelser:
Hemgjort, folkemusikk fra Hedmarken. Kassett med tradisjonsopptak fra Hedmarken. HEILO HK7006. 1980.
Min elskede pike og venn. Kassettutgivelse med sangeren Guttorm Flisen fra Elverum. Utgitt i 1987 sammen med boka med samme navn.
Hemgjort. Nyutgivelse på CD i 2008 sammen med boka ”På Budor vi danse skar...”
Min elskede pike og venn. Guttorm Flisen fra Elverum synger viser. CD. HB records 2008
Medvirket på andres utgivelser:
Norske Turdansar, Austlandet. (Heilo, 1994)
Hyrdestund, gjeterinstrumentene i norsk folkemusikk. CD. HEILO HCD 7116.  1996.  Medvirkende: Bjørn Aksdal, Eilif Gundersen, Heidi Løvlund, Magnar Storbækken og Atle Lien Jenssen.
24 polsdanser fra Finnskogen. CD-plate innspilt live til dans. Med Mads Berglund, Olav Sæta og Gøran Håkansson. Finnskogen Kulturverksted 2002.
Tenkt på lenge… CD-plate med Ellen Marie Tangen. Medvirker som musiker og arrangør. Egen label 2002.
Presten og klokkern og skola på Lund Teaterforestilling av Tor Karseth. Innspilt på CD i 2002. Egen label.
Fra Tullerud til Horne CD-plate med tradisjonsmusikk fra Vallset og Romedal. Egen label, 2004
Solørsalmer. CD. Med Hamar Domkor, egen label, 2006.
Gode stjerna. CD-plate. Med Geirr Lystrup og flere, Juni/KKV, 2007.Atle Lien Jenssen har i tillegg skrevet en rekke artikler i lokalhistoriske årbøker og tidsskrifter.


== Eksterne lenker ==
Atle Lien Jejssen i MIC's bransjeregister.
Atle Lien Jenssen hos folkemusikk.no.
Visearkivaren «Atle Lien Jenssen er død»